### Beslutning

Forslaget blev på byrådsmødet den 12. maj 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

[adresse] har netop vedtaget en ny kulturpolitik. En del af kulturpolitikken er den dannelse, vi ønsker de aarhusianske børn skal have. Der står følgende:

"Alle børn skal møde professionel kunst og kultur FN’s børnekonvention siger, at alle børn har ret til fuld deltagelse i det kulturelle og kunstneriske liv. Vi ved, at børns møde med professionel kunst og kultur har en positiv indvirkning på trivsel, læring og social mobilitet. Møder med kunst og kultur kan med fordel indgå som en del af den læring, der skal foregå i fx. den lokale daginstitution, skole eller pædagogiske fritidstilbud. Men det er også et væsentligt element i den almene dannelse og dermed en vigtig brik i at skabe glade, sunde og livsduelige børn. Vi vil samarbejde med byens kulturaktører og med biblioteker, skoler og daginstitutioner for at give flere børn mulighed for at møde kunst og kultur – både som en del af deres hverdag i dagtilbud/skole og i deres fritid"

Varde Kommune har med stor succes lavet en "kulturrygsæk", hvor folkeskolelever gennem deres skolegang får mulighed for hands-on oplevelser med kunst og kultur i alle former - også den svært tilgængelige eller smalle kunst, som kræver forkundskab og mod. I handleplanen for Dannelse og uddannelse vil kulturrygsækken meget naturligt være en del af nedenstående punkt i handleplanen:

I et samarbejde med Børn og Unge have fokus på samarbejder mellem skoler, daginstitutioner og kulturinstitutioner i [adresse], f.eks. tilbyde flere oplevelser gennem skole- og dagtilbud (BIU-byrådet)

En sådan kulturrygsæk ønsker vi også i [adresse]. På hvert klassetrin vil eleverne møde en ny form for kunst, som de oplever professionelt på en af [adresse]’ mange kulturinstitutioner, hvorefter de selv prøver kræfter med kunstformen. De konkrete temaer og oplevelser fastsættes, efter eksemplet fra Varde Kommune, af en styregruppe med repræsentation fra kommunen såvel som kulturlivet.

Med kulturrygsækken vil skoleelever fra [adresse] således få den kulturelle ballast der skal til for fortsat at kunne udforske kulturlivets mange facetter, og styrke deres mulighed for gennem kunst og kulturen at blive klogere på dem selv og det omkringlæggende samfund.

Det indstilles at

* Med udgangspunkt i [adresse] kulturpolitik og med inspiration fra [adresse] afsættes der midler til at skabe en aarhusiansk kulturrygsæk til alle folkeskolens klassetrin.
* Rygsækkens indhold sammensættes i samarbejde med relevante aktører på det kulturelle område i kommunen.

Stillet at gruppeformand Sarah Jespersen og byrådsmedlem Solvej Steffensen på vegne af den konservative byrådsgruppe.

### Sagens forløb

28-04-2021 Aarhus Byråd
Sagens behandling blev udsat i byrådets møde den 28. april 2021.
 12-05-2021 [adresse]
Forslaget blev på byrådsmødet den 12. maj 2021 henvist til Magistraten med henblik på at indgå i budgetdrøftelserne for 2022.